  Наталья Тетерина Ижкарысь пиналъёсын футболъя дуннелэн чемпионатаз Россилэн сборноезлы дурбасьтыса кылдытэм клипез 78 сюрс 500 пала адями учкиз ни. «Во поле команда стояла» нимаськись видеоын дышетскисьёс вашкала калык кырӟанлэн гурезъя рэп лыдӟо. Крезьгуръя клип «DiStory - Дианины Истории» Youtube каналэ интыямын. «Мед асьме футболистъёс сое адӟозы но тодозы, ми соосын данъяськиськом», — пусйиз материаллэн авторез видео улын. ВО ПОЛЕ КОМАНДА СТОЯЛА (Премьера клипа, 2018) Клипын пиналъёс Свято-Михайловской черк азьын, Калыкъёслэн эшъяськонзылы сӥзем синпелетэз но карысь спортъя стадионъёсын возьматӥсько. Видео трос умой веранъёсты люказз. «Мон бӧрдӥ», «Кырӟанлэсь юзыр-кезьыр луи, жаль, асьмелэн келязы шуыса», — гожто учкисьёс. Пусъём, клипез 6-тӥ пӧсьтолэзе шараязы. Мукет нуналаз дуннелэн чемпионатэзлэн финалэзлэн ¼ люкетаз Россилэн сборнойысьтыз футболистъёс Хорватилэн йӧскалык командаезлы келязы. Тегъёс: Спорт Ижкар Футбол Удмуртия пиналъёс Мерлык крезьгур  